PATVIRTINTA

Kauno miesto savivaldybės tarybos

2017 m. lapkričio 14 d.

sprendimu Nr. T-739

(Kauno miesto savivaldybės tarybos

2021 m. vasario 23 d.

sprendimo Nr. T-84

redakcija)

**DAUGIABUČIŲ GYVENAMŲJŲ NAMŲ TERITORIJŲ TVARKYMO PROGRAMA**

**I SKYRIUS**

**BENDROSIOS NUOSTATOS**

1. Daugiabučių gyvenamųjų namų teritorijų tvarkymo programa (toliau – Programa) siekiama skatinti Kauno miesto daugiabučių gyvenamųjų namų teritorijų planavimą, projektavimą ir sutvarkymą, skiriant šiems darbams dalinį finansavimą iš Kauno miesto savivaldybės (toliau – Savivaldybė) biudžeto lėšų. Programa reglamentuoja Savivaldybės daugiabučių gyvenamųjų namų teritorijų tvarkymo (žemės sklypo formavimo, techninių tvarkymo darbų projektų, tvarkymo darbų) dalinio finansavimo Savivaldybės lėšomis sąlygas ir tvarką.

2. Programoje vartojamos sąvokos:

2.1. **Bendrojo naudojimo objektų valdytojas (toliau – Valdytojas)** – daugiabučio gyvenamojo namo butų ir kitų patalpų savininkų bendrija, jungtinės veiklos sutartimi įgaliotas asmuo arba kitas daugiabučio gyvenamojo namo butų ir kitų patalpų savininkų sprendimu ir sutartimi įgaliotas asmuo, kuriam teisės aktai leidžia teikti turto administravimo paslaugas, arba pagal Lietuvos Respublikos civilinio kodekso 4.84 straipsnį paskirtas bendrojo naudojimo objektų administratorius.

2.2. **Darbai** – žemės sklypo formavimas, techninio tvarkymo darbų projekto rengimas, daugiabučio gyvenamojo namo teritorijos tvarkymo darbai.

2.3. **Tvarkymo darbai** – įvažiuojamųjų kelių dangų, automobilių stovėjimo aikštelių, šaligatvių, pėsčiųjų takų, kiemų dangų, vaikų žaidimo aikštelių, sporto aikštelių, komunalinių atliekų ir antrinių žaliavų surinkimo konteinerių aikštelių, lietaus nuotekų sistemų remontas, rekonstravimas, įrengimas, teritorijos apšvietimo, dviračių stoginių įrengimas, medžių sodinimas, elektromobilių įkrovimo stotelių įrengimas.

3. Kitos Programoje vartojamos sąvokos atitinka Lietuvos Respublikos teisės aktuose vartojamas sąvokas.

4. Programos tikslas – skatinti daugiabučių gyvenamųjų namų teritorijų naudotojus suformuoti žemės sklypus daugiabučiams gyvenamiesiems namams eksploatuoti, parengti tvarkymo darbų techninius projektus ir atlikti daugiabučių gyvenamųjų namų teritorijų tvarkymo darbus, suteikiant šių darbų dalinį finansavimą Savivaldybės biudžeto lėšomis pagal atitinkamais kalendoriniais metais Savivaldybės biudžete patvirtintą asignavimų sumą Programai finansuoti. Elektromobilių įkrovimo stotelių įrengimas finansuojamas tuo atveju, jei kartu atliekami kiti tvarkymo darbai.

5. Programos uždaviniai – skatinti daugiabučių gyvenamųjų namų teritorijų naudotojus:

5.1. inicijuoti žemės sklypų, skirtų daugiabučiams gyvenamiesiems namams eksploatuoti, formavimo procedūras;

5.2. rengti daugiabučių gyvenamųjų namų teritorijų tvarkymo darbų techninius projektus;

5.3. organizuoti tvarkymo darbus, t. y. remontuoti, rekonstruoti esamus arba įrengti naujus infrastruktūros elementus:

5.3.1. automobilių stovėjimo aikšteles;

5.3.2. šaligatvius;

5.3.3. pėsčiųjų takus;

5.3.4. įvažiuojamųjų kelių dangas;

5.3.5. kiemų dangas;

5.3.6. vaikų žaidimo aikšteles;

5.3.7. sporto aikšteles;

5.3.8. komunalinių atliekų ir antrinių žaliavų surinkimo konteinerių aikšteles;

5.3.9. lietaus nuotekų sistemas;

5.3.10. teritorijos apšvietimą;

5.3.11. dviračių stogines;

5.3.12. medžių sodinimą;

5.3.13. elektromobilių įkrovimo stoteles.

**II SKYRIUS**

**PRAŠYMŲ TEIKIMAS**

6. Valdytojas pateikia Savivaldybės administracijai prašymą iš dalies finansuoti daugiabučio gyvenamojo namo teritorijoje numatomus darbus iš Savivaldybės biudžeto lėšų (1 priedas), daugiabučio gyvenamojo namo teritorijoje numatomų darbų duomenų aprašą (2 priedas), daugiabučių gyvenamųjų namų teritorijų tvarkymo programos lėšomis finansuotinų darbų sąmatą (3 priedas) Savivaldybės paskelbtame kvietime teikti prašymus nustatyta tvarka ir terminais. Kvietimas teikti prašymus ir prašymų teikimo tvarka viešai skelbiama vietinėje spaudoje ir Savivaldybės interneto svetainėje [www.kaunas.lt](http://www.kaunas.lt) ir interneto svetainėje svajoniukiemas.kaunas.lt.

7. Kartu su prašymu turi būti pateikti šie dokumentai (originalai ir patvirtintos kopijos):

7.1. Valdytojo įgaliojimas;

7.2. daugiabučio gyvenamojo namo savininkų sprendimas pritarti numatomiems darbams;

7.3. daugiabučio gyvenamojo namo savininkų lėšų skyrimo prašomiems darbams finansuoti patvirtinimas arba kiti dokumentai, pagrindžiantys dalinį darbų finansavimą iš kitų šaltinių;

7.4. daugiabučio gyvenamojo namo teritorijos esamos būklės fotofiksacija;

7.5. jei prašoma skirti finansavimą žemės sklypui suformuoti, papildomai turi būti pateikiama:

7.5.1. Savivaldybės administracijos direktoriaus įsakymas dėl žemės sklypo formavimo ir pertvarkymo projekto rengimo organizavimo;

7.5.2. formuojamo žemės sklypo schema;

7.6. jei prašoma skirti finansavimą tvarkymo darbų techniniam projektui parengti, papildomai pateikiama:

7.6.1. pažymėjimas apie nekilnojamųjų daiktų įregistravimą nekilnojamojo turto registre;

7.6.2. žemės sklypo ribų planas;

7.6.3. projektiniai pasiūlymai;

7.7. jei prašoma skirti finansavimą tvarkymo darbams:

7.7.1. tvarkymo darbų techninis projektas (kai yra būtinas), parengtas vadovaujantis statybos techninio reglamento STR 1.04.04:2017 „Statinio projektavimas, projekto ekspertizė“ nustatyta tvarka. Techniniame projekte turi būti numatyta, kad ne mažiau 30 procentų žemės sklypo ploto skiriama želdynams;

7.7.2. tvarkymo darbų sąmata, parengta vadovaujantis statybos techninio reglamento STR 1.04.04:2017 „Statinio projektavimas, projekto ekspertizė“ nustatyta tvarka ir pasirašyta teisės aktų tvarka atestuoto specialisto;

7.7.3. statybą leidžiantis dokumentas (kai yra būtinas), išduotas vadovaujantis statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkas statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ nustatyta tvarka;

7.7.4. aprašomoji ir (ar) vaizdinė medžiaga (informacija apie planuojamų statinių ar įrenginių paskirtį, įrengimo vietą, rodiklius, teritorijos apšvietimo įrengimą, sodinamų medžių rūšis, sodinamų medžių kamienų apimtis, dviračių stoginių matmenis, elektromobilių įkrovimo stotelių parametrus, elektros galią ir kt.);

7.8. informacija, patvirtinanti, kad parenkant paslaugos teikėją ar rangovą buvo gauti ne mažiau kaip trys pasiūlymai ir darbus atliks mažiausią kainą pasiūlęs paslaugos teikėjas ar rangovas.

8. Programos 7 punkte nurodytų dokumentų kopijos gali būti pateiktos elektroninėje laikmenoje, įrašytos *\*.pdf* ir *\*.doc* formatu.

9. Savivaldybės administracijos darbuotojas, atsakingas už prašymų priėmimą, patikrina pateiktų dokumentų originalų ir kopijų atitiktį reikalavimams ir grąžina dokumentų originalus juos pateikusiam Valdytojui.

10. Jeigu pateikiami netinkamai įforminti ar ne visi Programos 7 punkte nurodyti dokumentai arba pateikiami klaidingi duomenys, Savivaldybės administracija apie tai per 10 darbo dienų raštu arba el. paštu praneša Valdytojui, nurodydama iki 10 darbo dienų terminą pateiktiems dokumentams patikslinti ar papildomiems dokumentams pateikti. Per nustatytą terminą nepatikslinus dokumentų ar nepateikus papildomų dokumentų, prašymas nenagrinėjamas ir apie tai raštu ar el. paštu informuojamas Valdytojas.

11. Pasikeitus pateiktame prašyme ar kartu su juo pateiktuose dokumentuose nurodytiems duomenims, Valdytojas privalo nedelsdamas ne vėliau kaip per 5 darbo dienas informuoti Savivaldybės administraciją ir pateikti pasikeitusių dokumentų originalus ir kopijas.

**III SKYRIUS**

**PRAŠYMŲ NAGRINĖJIMAS**

12. Pateiktus prašymus pagal Programoje nurodytus prioritetus nagrinėja, finansuotinus objektus ir finansavimo dydį siūlo Savivaldybės mero potvarkiu sudaryta Daugiabučių gyvenamųjų namų teritorijų tvarkymo programos lėšomis finansuotinų objektų atrankos darbo grupė (toliau – Darbo grupė). Darbo grupė savo darbe vadovaujasi Savivaldybės mero potvarkiu patvirtintu darbo reglamentu.

13. Darbo grupė, išnagrinėjusi pateiktus prašymus, pasiūlo finansuotinus objektus ir konkretų finansavimo dydį atsižvelgdama į einamųjų metų Savivaldybės biudžeto asignavimus, įvertinusi prašyme nurodytų numatomų darbų apimtį ir kompleksiškumą bei Programai finansuoti ir Programos lėšomis finansuotinų darbų didžiausias kainas ir įkainius, nurodytus 4 priede:

13.1. Valdytojams, kurie nedalyvauja Daugiabučių namų atnaujinimo (modernizavimo) programoje, gali būti finansuojama iki 50 procentų tinkamų finansuoti išlaidų pagal 3 priede nurodytas didžiausias kainas ir įkainius;

13.2. Valdytojams, kurie dalyvauja Daugiabučių namų atnaujinimo (modernizavimo) programoje ir yra pradėję daugiabučio namo atnaujinimo (modernizavimo) rangos darbus ir (ar) pasirašę daugiabučio namo atnaujinimo (modernizavimo) rangos darbų sutartį, finansuojama iki 50 procentų tinkamų finansuoti išlaidų, 3 priede nurodytoms didžiausioms kainoms ir įkainiams taikant 1,2 koeficientą.

14. Atsižvelgdamas į Darbo grupės priimtą (-us) sprendimą (-us), Savivaldybės administracijos direktorius įsakymu patvirtina Programos lėšomis finansuojamų objektų sąrašą (toliau – Sąrašas). Sąraše nurodomi Valdytojų pavadinimai, tvarkymo darbų objektų adresai ir skiriama lėšų suma.

15. Su Valdytojais, kuriems skirtas finansavimas, pasirašomos Programos finansavimo lėšų naudojimo sutartys (toliau – Sutartis) per 30 dienų nuo Savivaldybės administracijos direktoriaus įsakymo patvirtinti Sąrašą priėmimo dienos. Sutarties forma tvirtinama Savivaldybės administracijos direktoriaus įsakymu. Sutartyje numatomos netesybos už Valdytojo įsipareigojimų nevykdymą ir galimybė Savivaldybės administracijai vienašališkai nutraukti Sutartį, jei Valdytojas pažeidžia Sutarties sąlygas ar teisės aktų nuostatas, taip pat jei darbų nepradeda ar neužbaigia per nustatytą laikotarpį. Sutartis pasirašo Savivaldybės administracijos direktorius ar jo įgaliotas asmuo. Prašymus pratęsti Sutartyje nurodytą darbų atlikimo terminą nagrinėja Darbo grupė.

16. Sąraše nurodytos lėšos Valdytojams pervedamos Sutartyje nustatytais terminais ir tvarka.

17. Sąrašas skelbiamas Savivaldybės interneto svetainėje [www.kaunas.lt](http://www.kaunas.lt) ir interneto svetainėje svajoniukiemas.kaunas.lt. Valdytojus, kurių prašymai nebuvo patenkinti, Savivaldybės administracija informuoja raštu ar el. paštu, nurodydama prašymų atmetimo motyvus, per 10 darbo dienų nuo Sąrašo patvirtinimo dienos.

**IV SKYRIUS**

**FINANSAVIMO PIRMENYBĖ**

18. Nagrinėjant prašymus ir siūlant finansavimo dydį pirmenybė teikiama, kai:

18.1. suformuotas ir nekilnojamojo turto registre įregistruotas žemės sklypas;

18.2. parengtas tvarkymo darbų techninis projektas;

18.3. gautas statybą leidžiantis dokumentas (jei yra būtinas);

18.4. skiriama nuosavų lėšų dalis teritorijai tvarkyti;

18.5. ankstesnė prašymo ir visų privalomų dokumentų pateikimo data;

18.6. numatomi kompleksiniai tvarkymo darbai: atnaujinamos dangos, įrengiama vaikų žaidimo ir (ar) sporto aikštelės, lietaus nuotekų sistemos, teritorijos apšvietimas, dviračių stoginės, sodinami medžiai.

19. Prašymas netenkinamas, jei nustatoma, kad Valdytojas nurodė klaidingus arba nepakankamus duomenis.

**V SKYRIUS**

**ATSISKAITYMAS IR KONTROLĖ**

20. Darbai, kurie iš dalies finansuojami Programos lėšomis, turi būti atlikti, už jų atlikimą ir lėšų panaudojimą Sutartyje nustatyta tvarka atsiskaityta einamaisiais metais. Motyvuotu Valdytojo prašymu darbų atlikimo terminas gali būti pratęstas, kai darbai, kuriems skirtas finansavimas iš Programos lėšų, einamaisiais metais yra pradėti ir (arba) Valdytojas dėl jų atlikimo yra sudaręs sutartį su rangovu (paslaugos teikėju) ir kai termino pratęsimui pritaria Darbo grupė. Bendras darbų atlikimo terminas negali būti ilgesnis nei 2 metai. Termino pratęsimas įforminamas rašytiniu susitarimu, kurį pasirašo Savivaldybės administracijos direktorius ar jo įgaliotas asmuo.

21. Paaiškėjus, kad lėšos buvo panaudotos ne pagal paskirtį ar Sutarties sąlygas, Valdytojas privalo lėšas grąžinti Savivaldybei.

22. Savivaldybės administracijos direktoriaus įsakymas dėl Sąrašo patvirtinimo gali būti skundžiamas Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Daugiabučių gyvenamųjų namų teritorijų tvarkymo programos

1 priedas

**(Prašymo finansuoti daugiabučio gyvenamojo namo teritorijoje numatomus darbus iš Kauno miesto savivaldybės biudžeto lėšų forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(daugiabučio gyvenamojo namo valdytojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kodas Juridinių asmenų registre, adresas, tel.)

Kauno miesto savivaldybės administracijai

**PRAŠYMAS FINANSUOTI DAUGIABUČIO GYVENAMOJO NAMO TERITORIJOJE numatomus DARBUS IŠ KAUNO MIESTO SAVIVALDYBĖS BIUDŽETO LĖŠŲ**

\_\_\_\_\_\_\_\_\_\_\_\_\_\_

(data)

Prašau finansuoti daugiabučio gyvenamojo namo teritorijoje numatomus darbus iš Kauno miesto savivaldybės biudžeto Daugiabučių gyvenamųjų namų teritorijos tvarkymo programai skirtų lėšų.

Pagrindinė informacija apie daugiabutį (-ius) gyvenamąjį (-uosius) namą (-us):

1. Adresas (-ai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Unikalusis (-ieji) statinio (-ių) Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Unikalusis (-ieji) žemės sklypo (-ų) Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Žemės sklypo formavimo, techninio projekto rengimo ar tvarkymo darbai, kuriuos prašoma finansuoti iš Kauno miesto savivaldybės biudžeto Daugiabučių gyvenamųjų namų teritorijos tvarkymo programai skirtų lėšų:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas) (valdytojo atstovo vardas, pavardė)

Daugiabučių gyvenamųjų namų teritorijų

tvarkymo programos

2 priedas

**(Daugiabučio gyvenamojo namo teritorijoje numatomų darbų duomenų aprašo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(daugiabučio gyvenamojo namo valdytojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(daugiabučio gyvenamojo namo adresas)

**DAUGIABUČIO GYVENAMOJO NAMO TERITORIJOJE NUMATOMŲ DARBŲ duomenų aprašAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Daugiabučio gyvenamojo namo butų skaičius | \_\_\_\_\_\_\_\_m. numatomų atlikti darbų pavadinimas | Darbų kaina \_\_\_\_\_ m.,Eur | Valdytojo skiriamos lėšos,Eur | Iš valstybės biudžetoir (ar) kitų finansavimo šaltinių gaunamos lėšos,Eur | Valdytojo, valstybės ar kitų finansavimo šaltinių lėšos(5 ir 6 skilčių suma), Eur | ReikalingosSavivaldybės biudžeto lėšos (4 ir 7 skilčių skirtumas),Eur |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |
|  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas ir pavardė)

Daugiabučių gyvenamųjų namų teritorijų tvarkymo programos

3 priedas

**DAUGIABUČIŲ GYVENAMŲJŲ NAMŲ TERITORIJŲ TVARKYMO PROGRAMOS LĖŠOMIS FINANSUOTINŲ TVARKYMO DARBŲ SĄMATA**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Pavadinimas | Mato vnt. | Kaina (įkainis), Eur su PVM | Darbų kiekis (vnt. / kv. m.) | Bendra kaina (įkainis) Eur su PVM | Pastabos |
| 1. | Žemės sklypo formavimo ir pertvarkymo projekto rengimas | Vnt. |  |  |  |  |
| 2. | Tvarkymo darbų techninio projekto rengimas | Vnt. |  |  |  |  |
| 3. | Asfalto dangos įrengimas be pagrindo, kai asfalto storis ne mažiau kaip 6 cm | Kv. m |  |  |  | Su frezavimu  |
| 4. | Asfalto dangos įrengimas su pagrindu, kai asfalto storis ne mažiau kaip 6 cm  | Kv. m |  |  |  | Pagrindas: >10 cm dolomito skalda (0/45); >30 cm šalčiui atsparus sluoksnis. Bandymai: kai <200 kv. m – dinaminis 120MPa; kai >200 kv. m – statinis 120MPa |
| 5. | Trinkelių ar plytelių įrengimas (be pagrindo) | Kv. m |  |  |  | Storis ≥ 6 cm; medžiaga nesvarbu (akmuo, betonas, kita) |
| 6. | Trinkelių ar plytelių įrengimas | Kv. m |  |  |  | Storis ≥ 6 cm; medžiaga nesvarbu (akmuo, betonas, kita); pagrindas: >10  cm dolomito skalda (0/45); >20 cm šalčiui atsparus sluoksnis. Bandymai: kai <200 kv. m – dinaminis 100 MPa; kai >200 kv. m – statinis 100 MPa |
| 7. | Gatvės bordiūras (150 x 300 mm skersmens betoninių bordiūrų ant betoninio pagrindo įrengimas) | M |  |  |  |  |
| 8. | Vejos bordiūras (80 x 200 mm skersmens betoninių bordiūrų ant betoninio pagrindo įrengimas) | M |  |  |  |  |
| 9. | Vaikų žaidimo aikštelė (su įrengimu) | Vnt. |  |  |  |  |
| 10. | Sporto aikštelė (su įrengimu) | Vnt. |  |  |  |  |
| 11. | Lietaus nuotekų sistemos  |  |  |  |  | Požeminiai lietaus nuotekų tinklai: trapai, šuliniai ir požeminiai vamzdynai |
| 12. | Teritorijos apšvietimas: |  |  |  |  |  |
| 12.1. | apšvietimo įrengimas ant atramų; | Vnt. |  |  |  |  |
| 12.2. | kitos apšvietimo sistemos. | Vnt. |  |  |  |  |
| 13. | Dviračių stoginės | Vnt. |  |  |  | Ne <2,5 aukščio, ne <4 m ilgio, ne <2,5 pločio, talpinanti ne <5 dviračius. Pageidautina – plieninė, stoginės šonai, siena ir stogas – iš grūdinto, atsparaus sniegui, stiklo |
| 14. | Medžių sodinimas | Vnt. |  |  |  | Sodinamo medžio kamieno apimtis < 12-14 cm, medelio aukštis < 2-4 m |
| 15. | Elektromobilių įkrovimo stotelės įrengimas | Vnt. |  |  |  | 1. Dvi IEC 62196 standarto Mode-3 Type-2  jungtys; 2. IP54;  IK10  darbinė temperatūra - -25 – +35°C. 3. Ne mažiau negu 2x3F 400 V/AC 16 A (2x11 kW) arba 2xF 230 V/AC 32 A (2x7,4 kW) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_